ટ્રાફિક પોલીસના જવાન રમેશ પવાર દ્વારા નોંધાવવામાં આવેલ ફરિયાદ મુજબ ગાયકવાડ પોલીસ સ્ટેશન પહોંચીને મુરજાનીએ ત્યાં હાજર પોલીસ જવાનોને પૂછ્યું હતું કે શા કારણે તેની કાર ટો કરામાં આવી છે. મુરજાનીએ સ્ટેશનમાં ફરજ બજાવતા જવાનોને કહ્યું કે તેણે કાર પાર્ક કરતા પહેલા જ ત્યાં ઉભેલા ટ્રાફિક ક્રેન ડ્રાઇવરને પૂછ્યું હતું કે શું તે અહીં પાર્ક કરી શકે કે નહીં અને તે સમયે ડ્રાઇવરે હા પાડતા તેણે પોતાની કાર ત્યાં પાર્ક કરી હતી. જોકે ત્યારબાદ પાછળથી પોલીસ આ કારને ટો કરી ગઈ હતી. જેથી પવારે તેમને કહ્યું કે તેઓ આ અંગે પોલીસ ઇન્સ્પેક્ટર પાસે જઈને ફરિયાદ કરી શકે છે.